****

**ประกาศ**

**ราชวิทยาลัยโสต ศอ นาสิกแพทย์แห่งประเทศไทย**

**เรื่อง  การรับสมัครแพทย์ประจำบ้าน ประจำปีการฝึกอบรม 2559**

ราชวิทยาลัยโสต ศอ นาสิกแพทย์แห่งประเทศไทย จะดำเนินการรับสมัครแพทย์ประจำบ้าน สาขาโสต ศอ นาสิก และอนุสาขาศัลยศาสตร์ตบแต่งเสริมสร้างใบหน้า ประจำปีการฝึกอบรม 2559 โดยมีกำหนดการและหลักเกณฑ์ดังต่อไปนี้

**1.**     **กำหนดเวลาการรับสมัคร**

ยื่นใบสมัครและหลักฐานโดยตรง**ที่สถาบันฝึกอบรมที่ต้องการสมัคร** ตั้งแต่วันนี้ จนถึงวันที่ 5 ตุลาคม

พ.ศ.2558 (เว้นวันหยุดราชการ)

**2. ผู้สมัคร** จะต้องมีคุณสมบัติตามประกาศสำนักงานเลขาธิการแพทยสภาดังนี้

2.1) เป็นผู้ที่ได้รับปริญญาบัตรแพทยศาสตร์บัณฑิต

2.2) เป็นผู้ที่ได้รับใบอนุญาตเป็นผู้ประกอบวิชาชีพเวชกรรม ตาม พ.ร.บ.วิชาชีพเวชกรรม พ.ศ. 2525

2.3) ผ่านการปฏิบัติงานตามโครงการเพิ่มพูนทักษะ 1 ปี และได้ปฏิบัติงานชดใช้ทุนตามที่แพทยสภากำหนด

2.4) เป็นผู้ที่มีความประพฤติดีและไม่อยู่ในรายชื่อของผู้ถูกตัดสิทธิการสมัครแพทย์ประจำบ้านในปีการศึกษา 2559

**3.** **หลักฐานและเอกสารการสมัคร**

**3.1) ใบสมัคร**พร้อมติดรูปถ่ายขนาด 2 นิ้วถ่ายไม่เกิน 6 เดือน จำนวน 1 รูป

**สามารถ** download แบบฟอร์มใบสมัครได้จากเว็บไซต์ของราชวิทยาลัยฯ

**3.2)** สำเนาบัตรประจำตัวประชาชน

3.3) สำเนาใบแสดงผลการศึกษาตลอดหลักสูตรแพทยศาสตร์บัณฑิต

3.4) สำเนาใบอนุญาตประกอบวิชาชีพเวชกรรม

* 1. หนังสือแสดงประวัติส่วนบุคคล การศึกษาฝึกอบรม ผลงานวิชาการ และกิจกรรมพิเศษ ( curriculum vitae)

ของผู้สมัคร

* 1. สำเนาประกาศนียบัตร หรือหนังสือรับรองเป็นผู้ผ่านโครงการเพิ่มพูนทักษะ
  2. สำเนาหนังสือจากต้นสังกัด (หน่วยงานรัฐบาล) อนุมัติให้เข้าฝึกอบรมและรับรองว่าจะทำสัญญาเมื่อได้รับการ

คัดเลือก (ถ้ามี)

* 1. หนังสือรับรอง/แนะนำผู้สมัคร (ถ้ามี)

โดยสามารถยื่นหลักฐานและใบสมัครได้มากกว่า 1 สถาบัน

**6. กำหนดการสอบคัดเลือก**

6.1) วันอังคารที่ 6 ตุลาคม 2558 เวลา 8.00 – 16.00 น. รอบที่ 1

6.2) วันพุธที่ 7 ตุลาคม 2558 เวลา 8.00 – 16.00 น. รอบที่ 2

**7.**  **การประกาศผลการคัดเลือก**

ราชวิทยาลัยจะแจ้งให้ทราบผ่านทางสถาบันฝึกอบรม **หลังวันที่ 1 พฤศจิกายน 2558**

**8.**  **กำหนดการรายงานตัวและเริ่มการฝึกอบรม**

แพทย์ผู้ได้รับคัดเลือกจะต้องทำการยืนยันการเข้ารับการฝึกอบรม โดยกรอกใบยืนยันใน website แพทยสภา

ภายในวันที่ 15 มกราคม 2559 และเริ่มการฝึกอบรมตามวันและเวลาที่สถาบันฝึกอบรมกำหนด

**9.**  **การจำกัดสิทธิ์ในการสมัครแพทย์ประจำบ้าน**

ราชวิทยาลัยฯ จะพิจารณาจำกัดสิทธิ์ในการสมัครแพทย์ประจำบ้านในปีการฝึกอบรมถัดไป ของผู้ที่ได้รับการ

คัดเลือกแล้วขาดการฝึกอบรม ในกรณีต่อไปนี้

9.1)  ไม่มารายงานตัว ณ สถาบันฝึกอบรมตามกำหนดเวลาโดยไม่มีเหตุผลอันสมควร

9.2)  ลาออกจากการฝึกอบรมหลังจากยืนยันการตอบรับการเป็นแพทย์ประจำบ้านหรือเข้ารับการฝึกอบรมแล้ว

โดยไม่มีเหตุผลอันสมควร

9.3)  เปลี่ยนต้นสังกัดหรือลาออกจากราชการ (ในกรณีที่มีต้นสังกัด) ในระหว่างฝึกอบรม

**หมายเหตุ**:

(ก)   ผู้สมัครทุกคนจะต้องรับผิดชอบตรวจสอบใบสมัคร เอกสาร และคุณสมบัติของตนเองให้ถูกต้อง ครบถ้วน**หากตรวจพบในภายหลังว่าไม่ถูกต้องหรือไม่ครบถ้วน จะถือว่าการสมัครเป็นโมฆะถึงแม้จะประกาศผลการคัดเลือกแล้วก็ตาม และราชวิทยาลัยฯ ไม่รับผิดชอบความเสียหายใดๆที่อาจเกิดขึ้น**

(ข)   **ต้นสังกัด**หมายถึง หน่วยงานของรัฐ หน่วยงานในกำกับของรัฐ และสภากาชาดไทย รวมทั้งหน่วยงานอื่นที่ไม่ใช่หน่วยงานของรัฐ และองค์กรอื่นที่คณะกรรมการแพทยสภาพิจารณาอนุมัติ

จึงประกาศให้ทราบโดยทั่วกัน

  ประกาศ  ณ  วันที่ 17 สิงหาคม  พ.ศ.2558



(นพ.ภักดี สรรค์นิกร)

ประธานราชวิทยาลัยโสต ศอ นาสิกแพทย์แห่งประเทศไทย